Óbreytt vaxtakjör íbúðalána þrátt fyrir flutning Í fréttatilkynningu frá Arion banka á Akranesi frá í gær kemur fram að vaxtakjör íbúðalána viðskiptavina á Akranesi verða óbreytt . “ Þann 7. desember flyst starfsemi útibúsins á Akranesi í útibú bankans í Mosfellsbæ . Þeir viðskiptavinir sem hafa fengið afgreidd íbúðalán í útibúinu á Akranesi , en kjósa nú að flytja viðskipti sín í aðrar lánastofnanir , munu halda óbreyttum vaxtakjörum á íbúðalánum sínum , ” segir í tilkynningu . Þá segir að starfsmenn útibúsins muni flytjast í útibú bankans í Mosfellsbæ og Borgarnesi og munu halda óbreyttum símanúmerum og netföngum til að auðvelda samskipti og samband við viðskiptavini . “ Áfram mun starfsfólk bankans kappkosta að veita góða þjónustu . Þjónustuver bankans er opið alla virka daga frá kl. 9.00 – 18.00 og laugardaga frá kl. 11.00 - 16.00 , ” segir að endingu .